- Hindi News
- National
- निडाना में कैंसर का प्रकोप: स्वास्थ्य विभाग ने नहींं ली सुध तो सामाजिक संस्था ने लगाया जागरूकता क
निडाना में कैंसर का प्रकोप: स्वास्थ्य विभाग ने नहींं ली सुध तो सामाजिक संस्था ने लगाया जागरूकता कैंप
जींद | निडानागांव में कैंसर का प्रकोप बढ़ता ही जा रहा है। ग्रामीण स्वास्थ्य विभाग को इसके बारे में अवगत करा चुके हैं, लेकिन इसके बाद भी विभाग इस पर गंभीर नहीं हुआ। बुधवार को जींद की सामाजिक संस्था जेसीआई डॉक्टरों की टीम के साथ गांव पहुंची और कैसर पीड़ितों से बातचीत की। बाद में टीम ने चौपाल में ग्रामीणों को कैसे कैंसर होता है, कैसे उससे बचा जा सकता है। इसको लेकर जागरूकता कैंप का आयोजन किया। इस कार्यक्रम की अध्यक्षता जेसीआई के प्रधान पवन मलिक ने की। इस दौरान भारतीय चिकित्सा परिषद के सदस्य एवं कैथल के जिला आयुष अधिकारी डाॅ. जितेंद्र गिल ने आयुर्वेदिक पद्धति से कैसे कैंसर का इलाज किया जा सकता है। इसके बारे में विस्तार से जानकारी दी। ग्रामीणों ने बताया कि उन्होंने गांव में फैल रही इस जानलेवा बीमारी के बारे में कई बार जिले के स्वास्थ्य अधिकारियों को अवगत कराया। लेकिन इसके बाद भी विभाग का कोई अधिकारी या चिकित्सक हालात जानने के लिए गांव में नहीं पहुंचा।
डाॅ. जितेंद्र गिल ने बताया कि निडाना गांव में हालात चिंताजनक हैं। उन्होंने गांव में घूमकर पता किया तो अब तक गांव में दस लोगों की कैंसर के कारण मृत्यु हो चुकी है। जबकि 17 व्यक्ति अब भी कैंसर से पीड़ित हैं। गांव में कैंसर फैलने का क्या कारण इसके बारे में फिलहाल कुछ नहीं बताया जा सकता लेकिन डब्ल्यूएचओ की गाइडलाइन के मुताबिक यदि किसी गांव में कैंसर के रोगियों की इतनी संख्या है तो वह रेड सिगनल दायरे में आता है।
डाॅ. जितेंद्र गिल ने ग्रामीणों को बताया कि योग, प्राणायाम करने से कैंसर से बचा जा सकता है। उन्होंने बताया कि इसके अलावा आयुर्वेदिक पद्धति से भी कैंसर का बचाव हो सकता है। उन्होंने कहा कि इसके लिए गिलोय हल्दी, तुलसी, अदरक, लहसुन, गेहूं का ज्वारा आदि खाएं। इसे शरीर में रोग प्रतिरोधक क्षमता बढ़ेगी। इस मौके पर ट्रेनर, सुनील दीक्षित, कपिल मलिक, संजीव मोर, सरपंच पिंकी देवी, राजबीर शर्मा, संदीप समेत कई ग्रामीण उपस्थित रहे।
गांव में होगा सर्वे
^मेरेपास इस बारे में पहले कोई सूचना नहीं आई कि निडाना गावं में कैंसर का प्रकोप है। मेरे संज्ञान में मंगलवार को ही यह आया है। इस पर गांव में सर्वे कर पता लगाया जाएगा कि क्या स्थिति है। उसके बाद ग्रामीणों को जागरूक किया जाएगा और जो भी जरूरी कदम होंगे वे उठाए जाएंगे।\\\' -डाॅ. संजय दहिया, सिविल सर्जन जींद।
जींद. निडानामें ग्रामीणों को कैंसर से बचाव के प्रति जागरूक करते कैथल के जिला आयुष अधिकारी डाॅ. जितेंद्र गिल।
जींद. निडानागांव में लगे कैंसर से बचाव जागरूकता कैंप में उपस्थित ग्रामीण।
tgl_Latn sot_Latn hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva